Document ID: 31997R0850

KOMISSION ASETUS (EY) N:o 850/97,
annettu 13 päivänä toukokuuta 1997,
laatuvehnää koskevan 300 000 tonnin suuruisen tariffikiintiön avaamisesta ja hallinnoinnista sekä asetuksen (EY) N:o 529/97 muuttamisesta ja laatuvehnän ja laatudurumvehnän sekä durumvehnän tuontierien käyttöönotosta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 (1) ja erityisesti sen 1 artiklan,
sekä katsoo, että
laatuvehnää koskevan 300 000 tonnin suuruisen tariffikiintiön avaamisesta ja hallinnoinnista sekä asetuksen (EY) N:o 1854/94 kumoamisesta 21 päivänä maaliskuuta 1997 annetussa komission asetuksessa (EY) N:o 529/97 (2) vahvistetaan kyseisen kiintiön osana tapahtuvaa tuontia koskevat säännökset; kyseisen asetuksen 2 artiklan 1 kohdan c alakohdan kolmannessa luetelmakohdassa ja 6 artiklan 1 kohdassa säädettyjen tuodun vehnän jalostusmääräaikojen on todettu olevan epäyhtenäisiä; on syytä muuttaa asetus (EY) N:o 529/97 tämän epäyhtenevyyden korjaamiseksi; yhteisön vehnämarkkinoiden tilanne huomioon ottaen on lisäksi suotavaa ottaa käyttöön kyseiseen kiintiöön liittyvien tuontitodistushakemusten jättämistä koskeva määräaika,
CN-koodiin 1001 10 00 kuuluvaa durumvehnää koskevan 50 000 tonnin tariffikiintiön avaamisesta ja hallinnoinnista 21 päivänä marraskuuta 1996 annetussa komission asetuksessa (EY) N:o 2228/96 (3) vahvistetaan kyseisen kiintiön osana tapahtuvaa tuontia koskevat säännökset; kyseisen asetuksen 2 artiklan 1 kohdan toisessa alakohdassa säädetään asianomaisten toimijoiden mahdollisuudesta pyytää maksetun tullin palautusta 1 päivän tammikuuta 1996 ja asetuksen voimaantulon välisenä aikana jätettyjen tuontitodistushakemusten osalta; esitetyt palautuspyynnöt koskevat 43 143 tonnin määrää; markkinointivuonna 1996/1997 on jäljellä 6 857 tonnin määrä, joka voidaan tuoda kyseisen kiintiön osana, ja tämän vuoksi on syytä ottaa käyttöön tämän määrän suuruinen tuontierä, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 529/97 6 artiklan 1 kohta seuraavasti:
"1. Jos esitetään todiste, josta käy ilmi, että kyseinen vehnä on jalostettu kuuden kuukauden kuluessa vapaaseen liikkeeseen luovuttamisen hyväksymispäivästä jossakin hakijan kirjallisessa sitoumuksessa esitetyssä paikassa ja jos tuontituotteen laatu täyttää 1 artiklan 1 kohdassa tarkoitetut vaatimukset, 1 artiklan 2 kohdassa tarkoitettu vakuus vapautetaan siltä määrältä, josta kyseinen todiste on esitetty. Jos tuontituotteen laatu 5 artiklassa tarkoitettujen analyysien tulosten perusteella on säädettyä laatua heikompi, kyseinen vehnä luokitellaan asetuksen (EY) N:o 1249/96 mukaisesti. Tällaisessa tapauksessa tuontimaksuna pidätetään 1 artiklassa tarkoitetusta vakuuden määrästä kyseistä laatua olevan vehnän voimassa olevan tuontimaksun määrä lisättynä 5 eculla tonnilta. Loppuosuus vapautetaan."
2 artikla
1. Määräaika tuontitodistushakemusten esittämiselle:
- asetuksen (EY) N:o 529/97 liitteessä I vahvistetut vaatimukset täyttävän CN-koodiin 1001 10 00 kuuluvan laatudurumvehnän osalta ja
- asetuksen (EY) N:o 529/97 liitteessä I vahvistetut vaatimukset täyttävän CN-koodiin 1001 90 99 kuuluvan laatuvehnän osalta
alkaa tämän asetuksen voimaantulopäivästä. Se päättyy kolmannenkymmenennen päivän lopussa sen jälkeen, kun se on avattu.
2. Kokonaismäärät, jotka voidaan tuoda tämän artiklan mukaisesti, ovat 100 000 tonnia durumvehnän ja 100 000 tonnia vehnän osalta.
3. Asetuksen (EY) N:o 529/97 säännöksiä sovelletaan tähän tuontiin.
3 artikla
1. CN-koodiin 1001 10 00 kuuluvan durumvehnän, jossa lasimaisten jyvien vähimmäispitoisuus on 73 prosenttia, tuontitodistushakemusten asetuksessa (EY) N:o 2228/96 säädetty määräaika alkaa tämän asetuksen voimaantulopäivästä. Se päättyy kolmannenkymmenennen päivän lopussa sen jälkeen, kun se on avattu.
2. Kokonaismäärä, joka voidaan tuoda tämän artiklan mukaisesti, on 6 857 tonnia.
3. Asetuksen (ETY) N:o 2228/96 säännöksiä sovelletaan tähän tuontiin.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä toukokuuta 1997.

Labels: 3
11
15
17